হাইড্রোক্লোরিক অ্যাসিড

হাইড্রোক্লোরিক অ্যাসিড বা মিউরিয়েটিক অ্যাসিড (muriatic acid) এক প্রকার অজৈব অম্ল যার রাসায়নিক সংকেত HCl।  এটি জলে দ্রবণীয় এবং জলে সম্পূর্ণরূপে আয়নিত হয়। এই অম্লটি বর্ণহীন, স্বচ্ছ, এবং অত্যন্ত তীব্র কটুগন্ধ সম্পন্ন। এটি অত্যন্ত ক্ষয়কারী, শক্তিশালী খনিজ অম্ল। অনেক শিল্পে এর ব্যবহার রয়েছে।

 প্রস্তুত প্রণালী 
সাধারনত হাইড্রোজেন ক্লোরাইড গ্যাস দ্রবীভূত করে হাইড্রোক্লোরিক অ্যাসিড প্রস্তুত করা হয়। শিল্পক্ষেত্রে হাইড্রোক্লোরিক অ্যাসিড তৈরির অনেকগুলি পদ্ধতি রয়েছে। অতি ঘন হাইড্রোক্লোরিক অ্যাসিড ধূমায়মান।

আধুনিক সংশ্লেষ পদ্ধতি দ্বারা হাইড্রোক্লোরিক অ্যাসিড শিল্প উৎপাদন:》 প্রায় সমান আয়তনে হাইড্রোজেন (H2) ও ক্লোরিন (Cl2) গ্যাসের মিশ্রণকে দহন করা হলে হাইড্রোজেন ক্লোরাইড (HCl) গ্যাস উৎপন্ন হয়।

H2 + Cl2 -----> 2HCl

উৎপন্ন গ্যাসকে শীতল করে জলে শোষিত করার মাধ্যমে হাইড্রোক্লোরিক এসিডের (HCl) সম্পৃক্ত দ্রবণ তৈরি করা হয়।

 ভৌত ধর্ম 
হাইড্রোক্লোরিক এসিড দেখতে বর্ণহীন ও স্বচ্ছ। এর অত্যন্ত তীব্র ঝাঁঝালো কটুগন্ধ রয়েছে। গাঢ় হাইড্রো‌ক্লোরিক এসিডের বোত‌লের মুখ খুললে হালকা কুয়াশার সৃষ্টি হয়।

 রাসায়নিক ধর্ম 
উপযুক্ত পরিবেশে হাইড্রোক্লোরিক এসিড বিভিন্ন ধাতুর সঙ্গে বিক্রিয়া করে একদিকে হাইড্রোজেন গ্যাস উৎপন্ন করে অন্যদিকে ধাতব লবণ উৎপন্ন করে। যেমন সোডিয়ামের (Na)সঙ্গে হাইড্রোক্লোরিক এসিডের বিক্রিয়ায় সোডিয়াম ক্লোরাইড উৎপন্ন হয় এবং  হাইড্রোজেন (H2) নির্গত হয়। বিক্রিয়াটি নিম্নোক্ত সমীকরণ দ্বারা প্রকাশ করা যায়

2HCl + 2Na = 2NaCl + H2

হাইড্রোক্লোরিক  এসিড  ক্ষারের সাথে  বিক্রিয়া ক‌রে লবণ ও জল উৎপাদন ক‌রে।

 ব্যবহার 
 নানা রূপ শিল্প প্রক্রিয়ায় হাইড্রোক্লোরিক এসিড প্রচুর ব্যবহৃত হয়।
 স্টিলের ময়লা পরিষ্কার করতে এই এসিড প্রচুর ব্যবহৃত হয়।
 ঔষধ ও চামড়া শিল্পে ব্যবহার হয়।
 ইস্পাত তৈরির কারখানায় ব্যবহার হয়।

তথ্যসূত্র

বিষয়শ্রেণী:অম্ল
বিষয়শ্রেণী:খনিজ অ্যাসিড
বিষয়শ্রেণী:অধাতব হ্যালাইড
বিষয়শ্রেণী:ক্লোরাইড
বিষয়শ্রেণী:ই-সংখ্যায়িত খাদ্যে সংযোজিত দ্রব্য
বিষয়শ্রেণী:ফটোগ্রাফিক রাসায়নিক পদার্থ
বিষয়শ্রেণী:পাকস্থলী
বিষয়শ্রেণী:দ্রবণ